Telegramok

Jelentések << Tartalomjegyzék >> Karakterek

### A telegramok

A telegramok sokban hasonlítanak az e-mailekre, kommunikációs lehetőségként szolgálnak játékosok között. Csak a feladó és a címzett(ek) tekinthetik meg, kivéve ha a fent említett felek közül valamelyik továbbítja egy másik játékosnak, a továbbítás gomb segítségével.
A telegramok megnyithatóak az alsó menü Telegramok gombjára kattintva.

### Telegramok küldése

 Fájl:Tg profil.png
Kétféleképpen tudsz telegramot küldeni. Használhatod a telegramok menüben található "Új telegram" gombot, vagy a címzett játékos profilján található "Telegram írása" gombot.

Az írás ablakban meg kell adnod egy - legalább 3 karakter hosszúságú - tárgyat és üzenetet, ami meg fog jelenni a címzettnek.

#### Több címzett hozzáadása

Ha egyszerre több játékosnak is akarsz levelet küldeni, nem kell mást tenned, mint betenned egy pontosvesszőt (;) a címzettek nevei közé, és mindenki meg fogja kapni a leveledet!

#### Címzett hozzáadása

 Fájl:Tg cimzett.png
Hogy hozzáférj a címzett listádhoz, klikkelj az "Írás" menüben lévő "Címzett hozzáadása" lehetőségre. Ha megnyílt a "Címzett hozzáadása" menü, hozzáadhatsz új játékosokat a címzettlistádhoz a menü alján lévő szövegdoboz és az alatta lévő hozzáadás gomb segítségével.

A címzett lista legtetején, az általad hozzáadott kontaktok fölött, helyezkedik el négy alapértelmezett lehetőség, amiknek a segítségével írhatsz a:

 **Szövetség vezetésének**: szövetséged alapítóvárosa(i) összes tisztviselője hozzáadása címzettként

#### Csoportos telegram

 Fájl:Csoportostg.png
Ha kipipálod a címzettek alatti jelölőnégyzetet (csoportos telegram), akkor a kimenő leveleid között mindössze 1 leveled lesz.

Hasznos lehet, amikor egyszerre sok embernek szeretnél írni, de választ nem vársz. (erődharcokról, párbajakció felhívás, stb)

Ha valaki válaszol a csoportos telegramra, az eredeti címzettek közül mindenki meg fogja azt kapni. Ha törlöd a telegramot, akkor a további válaszokat már nem fogod látni.

#### Megjegyzés

A kiküldhető telegramok száma maximálva van, ami a karaktered szintjével van összefüggésben.

Ezzel a képlettel számolhatod ki, hogy hány telegramot küldhetsz ki egyszerre:

`(szint * szint / 5) - 20`

# Telegramok fogadása

 Fájl:Tg villogas.png
Mikor új telegramod érkezik, a telegramok gombja sárgán villogni kezd.
Ha ráklikkelsz a fent említett gombra, a megjelenő telegramok ablaknál a még olvasatlan levél neve mellett az **(új)** fog megjelenni.

#### Ikonok

Minden telegram tárgya és címzettje előtt van egy kis ikon, amely a következőket jelentheti:

Fájl:Read2.jpeg - Olvasott

Fájl:New3.gif
 - Új

Fájl:Answered3.gif
 - Új a feladónak

## Cselekvések

 Fájl:Opciók.png
Ahhoz, hogy bizonyos cselekményeket végezhess a telegrammal, ki kell jelölnöd őket.

A telegram tárgya előtt lévő kis négyzetbe kattintva tudod kijelölni azt. Egyszerre több telegramot is ki tudsz jelölni. Ha vissza akarod vonni a kijelölést, nem kell mást tenned, mint ismét ráklikkelni a kis négyzetre, ahonnan el fog tűnni a pipa, mely a kijelölést jelzi.

A "Mindet kijelöl" lehetőség előtti négyzetbe kattintva az összes, az aktuális oldalon lévő, levelet ki tudod jelölni.

#### Törlés

Lehetőséged van a szükségtelen telegramok törlésére is. Ehhez nem kell mást tenned, mint kijelölnöd a törölni kívánt telegramokat, utána pedig a "Cselekvések" gombra kattintani és az onnan felugró ablakban a "Törlés" lehetőséget választani.

Ha törölsz egy telegramot, attól még a társalgási partnerednek ugyanúgy elérhető lesz a levél, de válaszolni már nem tudnak rá.

#### Archiválás

Az archiválás opció segítségével áthelyezheted telegramjaidat különböző mappákba a jobb átláthatóság érdekében. Miután kiválasztottad az archiválni kívánt telegramokat, az "Opciók" fülre kattintva bejövő lehetőségek közül a "Kijelöltek áthelyezése" opció alatt választhatod ki, hogy hova kerüljenek a kijelölt telegramok. Ezen a mappák közül választhatsz:

Fájl:Archivalas.png
Az "Opciók" gomb mellett lévő legördülő menüben választhatod ki,hogy melyik mappa telegramjait akarod megtekinteni.

#### Felvétel barátlistára

A beszélgetőpartnert hozzá adhatod a barát listádhoz, ha a neve melletti Fájl:Bar.png gombra kattintasz.

## Blokkolt játékosok

 Fájl:Blokkolt.png
Miután valaki felkerült a blokkolt játékosok listájára, nem tud majd telegramokat küldeni neked. Ez az opció akkor hasznos, ha valaki rendszeresen zaklat téged a leveleivel, vagy nem kívánatos, spam leveleket küld neked.

## Sértő telegram jelentése

 Fájl:Tg jelentes.png
Sokszor egyszerűbb a letiltás helyett egyszerűen jelenteni a szabályokat-, vagy a téged sértő telegramokat. Ehhez nem kell mást tenned, mint ráklikkelned a sértő üzenet feladójának neve melletti Fájl:Jelentes.png gombra. Itt egy rövid indoklás után az OK gombbal eljuttathatod rosszallásod a supportnak, akik ha úgy ítélik meg, hogy jogos a panaszod, akkor a sértéshez mértem megbüntetik a jelentett játékost.
Ha a játékos figyelmen kívül hagyására kattintasz, akkor felkerül a mellőzött listádra és nem fog tudni több telegramot küldeni.